armvectores/hy_wikipedia_2023 huggingface dataset:
Ռուբեն Խլղաթյան

Ռուբեն Խաչիկի Խլղաթյան (ծնվ. 26 դեկտեմբերի 1961 թ., գ. Ոսկեթաս, Թալինի շրջան), ՀՀ տեղական ինքնակառավարման համակարգի գործիչ, Արմավիրի քաղաքապետ։


== Կրթություն ==
1967-1977 թթ. - սովորել և ավարտել է Հոկտեմբերյան քաղաքի թիվ 1 միջնակարգ դպրոցը։
1984 թ. ընդունվել և 1995 թ. ավարտել է Նովոչերկասկի պոլիտեխնիկական ինստիտուտը՝ ինժեներ–մեխանիկի մասնագիտությամբ։
2001-2006 թթ. - սովորել և հեռակա ուսուցմամբ ավարտել է Ռոստովի Հարավ-Ռուսական Տնտեսագիտության և Սերվիսի պետական համալսարանի իրավաբանական ֆակուլտետը։


== Աշխատանքային գործունեությունը ==
1974-1980 թթ. - զբաղվել է ձյուդո ըմբշամարտով։
1980-1982 թթ. - ծառայել է Խորհրդային բանակում։
1983-1988 թթ. - աշխատել է Ռոստովի մարզի Շախտի քաղաքի կոշիկի ֆաբրիկայի արտադրամասի պետ։
1988-1993 թթ. - Ռոստովի մարզի Շախտի քաղաքում հիմնադրել և ղեկավարել է «Գալակտիկա» կոոպերատիվը։
1993-1996 թթ. - Ռոստովի մարզի Շախտի քաղաքի «Դրուժբա» ՍՊԸ-ի գլխավոր տնօրեն։
1996-2002 թթ. - Արմավիր քաղաքում հիմնադրել է և խորհրդի նախագահի կարգավիճակով ղեկավարել է «Լեգենդա» ՍՊԸ։


== Գործունեությունը տեղական ինքնակառավարման համակարգում ==
2002-2004 թթ. - Արմավիրի քաղաքապետի տեղակալ։
2004 թ. ընտրվել է Արմավիրի քաղաքապետ։
2007 թ. վերընտրվել է Արմավիրի քաղաքապետ։
2011 թ. վերընտրվել է Արմավիրի քաղաքապետ։
2013 թ. փետրվարին ներկայացրել է հրաժարական, որը 2013 թ. փետրվարի 28-ին ՀՀ Կառավարության որոշմամբ մերժվել է։
2015 թ. մարտին վերընտրվել է Արմավիրի քաղաքապետ։


== Պարգևներ ==
Ձյուդոյի ԽՍՀՄ պատանիների չեմպիոն (1977)։
ՀԽՍՀ բազմակի չեմպիոն։
ԽՍՀՄ և ՀԽՍՀ սպորտի վարպետ։
Հայաստանի Հանրապետության լավագույն համայնքապետ (2006)։Հայաստանի Հանրապետական կուսակցության անդամ է։
Ամուսնացած է ունի չորս զավակ, չորս թոռ։
Կաղապար:Արմավիրի քաղաքապետներ


== Ծանոթագրություններ ==
1664

1664 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1664 թվականն է, 
XVII դարի 64-րդ տարին։


== Դեպքեր ==


== Ծնունդներ ==


== Մահեր ==
Ֆրանսիսկո Սուրբարան, իսպանացի նկարիչ
Ֆրանսիսկո Սուրբարան, իսպանացի նկարիչ
Ապշերոնյան թերակղզի

Ապշերոնյան թերակղզի, Աթշի, Ափչերոն (ադրբեջաներեն՝ Abşeron yarımadası), գտնվում է Կասպից ծովի արևմտյան ափին, Ադրբեջանում։ Երկարությունը մինչև 60 կմ, լայնությունը մինչև 30 կմ։ Բարձրությունը մինչև 165 [մ։ Հարավային ափին է գտնվում Բաքու քաղաքը։
Անվանումն առաջացել է պարսկերեն աբ «ջուր» և շորան «փոքր-ինչ աղի» բառերից (նկատի է առնվել այստեղ եղած հանքային աղբյուրները)։
Կազմված է նեոգենի և անթրոպոգենի նստվածքներից։ Մակերևույթը ալիքավոր հարթավայր է, բրախիանտիկլինալ բարձրություններով, ցեխային բլուրներով, աղուտներ ու աղային լճեր ունեցող անհոսք գոգավորություններով։ Հարուստ է նավթի և գազի հանքավայրերով։ Կան հանքային աղբյուրներ։ Կլիման չոր մերձարևադարձային է՝ հունվարի 3°C, հուլիսի 25°C միջին ջերմաստիճաններով և տարեկան 140–250 մմ տեղումներով։ Հաճախակի են ուժեղ քամիները (նորդ)։ Լանդշաֆտը էֆեմերային կիսաանապատային է։ Ջրովի հողերում զարգացած է խաղողի և բանջարաբոստանային կուլտուրաների մշակությունը։ Ապշերոնյան թերակղզի նավթարդյունաբերության և նավթի վերամշակման կարևոր շրջան է։ 


== Աղբյուրներ ==
Սերգեևկա (գյուղ, Եմելչևի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ուկրաիներեն՝ Сергіївка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Սերգեևկա գյուղում բնակվում էր 302 մարդ։ Բնակավայրը զբաղեցնում է 1865 կմ² տարածք։ Բնակչության խտությունը կազմում էր 161,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևոն Թոքմաջյան

Լևոն Հրաչի Թոքմաջյան (հունիսի 16, 1937(1937-06-16), Երևան, Հայկական ԽՍՀ, ԽՍՀՄ), հայ քանդակագործ, ՀՀ ժողովրդական նկարիչ։
Քանդակագործ Հայկ Թոքմաջյանի հայրն է։


== Կենսագրություն ==

1952-1957 թվականներին սովորել է Երևանի Թերլեմեզյանի անվան գեղարվեստի ուսումնարանում։
1957-1963 թվականներին սովորել է Երևանի գեղարվեստա-թատերական ինստիտուտում։
1963-1975 թվականներին՝ Երևանի Կոմիտասի անվան պետական կոնսերվատորիայում։Երգել է Հայաստանի պետական երգչախմբում։

1969 թվականից Հայաստանի նկարիչների միության անդամ է, Եվրասիական գեղարվեստի ակադեմիայի անդամ (1998, Բիշքեկ), 2008 թվականից՝ Ճարտարապետության և շինարարարության Հայաստանի ազգային համալսարանի գծանկարի, գունանկարի և քանդակի ամբիոնում դասախոս, պրոֆեսոր։Եվրասիական միջկոնտինենտալ, միջազգային գեղարվեստի ակադեմիայի իսկական անդամ, ակադեմիկոս է։
Արժանացել է ՀՀ ժողովրդական նկարչի կոչմանը։
2010 թվականին Արգենտինայում մասնակցել է համաշխարհային բիենալեի, 2008 թվականին, 2009 թվականին և 2010 թվականին Պենզայում՝ Քանդակի միջազգային սիմպոզիումի։
2010 թվականին արժանացել է Էջմիածին քաղաքի պատվավոր քաղաքացու կոչմանը՝ Էջմիածնում կատարած գործերի և վաստակի համար, և «Թեքեյան» ամենամյա մրցանակի։


== Ստեղծագործություններ ==
«Անուշ և Սարո» (1973, բազալտ, Երևան, Աջափնյակ)
«Թռչող կռունկներ» (1976, մարմար, Պրիլեպ, Հարավսլավիա, «Մարմար-76» միջազգային մրցույթի 1-ին մրցանակ),
«Դանթե և Վերգիլիոս» (1982, մարմար, Ռավեննա, Դանթեի թանգարան, ոսկե մեդալ),
«Մաշտոց և Կորյուն» (1983, բազալտ, էջմիածին),
«Հյուսող կինը» (1984, մարմար, Թբիլիսի, Անդրկովկասյան կերպարվեստագետների 1-ին բիենալեի Մեծ մրցանակ),
«Մարտիրոս Սարյան» (1985, բրոնզ, Դոնի Ռոստով),
«Մարտիրոս Սարյան» (1986, մարմար, Երևան),
«Արամ Խաչատրյան» (1986, բրոնզ, կիսանդրի, Մարսելի կոնսերվատորիայի դահլիճ, 1989, բրոնզ, Մոսկվա),
«Կռունկներ» (1988, մարմար, Բուենոս Այրես),
«Վահան Թեքեյան» (1990, գրողի անվան դպրոցի մոտ)
«Ավո» («Մոնթե Մելքոնյան», 1994, ք. Մարտունի, ԼՂՀ),
«Լեոնիդ Ենգիբարյան» (1995, բրոնզ, Երևան),
«Ծաղկավաճառ ծերունի» քանդակ (Երևան) (1995, բրոնզ, Երևան),
«Նոյ նահապետ» (2000, մարմար, Երևան),
«Տիգրան Մեծ» (2000, մարմար, Երևան),
«Արգիշտի արքայի արձան» (2002, տուֆ, բազալտ, Երևան),
«Տիգրան Մեծ» (2004, վարդագույն մարմար, գրանիտ, Երևան),
«Հարություն Շմավոնյան» (2005, մարմար, Կալկաթա),
Ժուբրան Խալիլ Ժուբրանի կիսանդրի (2005, վարդագույն մարմար, Երևան)
«Տագնապ», 1915 թ. Հայոց եղեռնին զոհ դարձած 12 հայ մտավորականների խմբակային բազալտե հուշարձան (2011, Էջմիածին)։


== Պատկերասրահ ==

		
		
		
		
		
		


== Ծանոթագրություններ ==
Ալբերտո Ֆեռնանդես

Ալբերտո Անխել Ֆեռնանդես (իսպ.՝ Alberto Ángel Fernández; ապրիլի 2, 1959(1959-04-02), Բուենոս Այրես, Արգենտինա), արգենտինացի իրավաբան և քաղաքական գործիչ, 2019 թվականի նախագահական ընտրությունների հաղթող։ Նա ղեկավարել է երկրի կառավարությունը Նեստոր Կիրշներին կից և, մասամբ, Քրիստինե Ֆերնանդես դե Կիրչներին, պաշտոնը թողել է 2008 թվականի հուլիսի 23-ին։


== Կենսագրություն ==
Ֆերնանդեսը ծնվել է Բուենոս Այրեսում։ Սովորել է Բուենոս Այրեսի համալսարանի իրավաբանական ֆակուլտետում։ 24 տարեկանում բարձրագույն կրթություն է ստացել, իսկ հետագայում դարձել է հարազատ ուսումնական հաստատությունում քրեական իրավունքի ուսուցիչ։ Քաղաքական կյանքը նա սկսել է աշխատել ոչ ընտրովի պաշտոններում Բուենոս Այրեսի խորհրդում, պատգամավորների Ազգային պալատում և էկոնոմիկայի նախարարությունում։ Այդ ընթացքում նա մտերմացել է Բուենոս Այրեսի նախկին նահանգապետ Էդուարդո Դուալդեի հետ։
2000 թվականի հունիսի 7-ին պատգամավոր է ընտրվել Բուենոս Այրես քաղաքից, փոքրամասնության «Acción por la República» կուսակցությունից, որը գլխավորել է Դոմինգո Կավալյոն՝ էկոնոմիկայի նախարար Ֆերնանդո դե լա Ռուայի վարչակազմում։ Նա հրաժարվել է այդ վայրից՝ կառավարության ղեկավար նշանակվելուց հետո։ Այդ պաշտոնը նա պահպանել է մինչև 2008 թվականի հուլիսը։
2019 թվականի մայիսի 18-ին երկրի նախագահի պաշտոնում առաջադրվել է 2019 թվականի հոկտեմբերի 27-ի ընտրություններին (փոխնախագահի պաշտոնում առաջադրվել է նախկին նախագահ Քրիստինա Ֆերնանդես դե Կիրշները։ 2019 թվականի հոկտեմբերի 28-ին հայտարարվեց առաջին տուրում Ֆերնանդեսի հաղթանակի մասին։


== Ծանոթագրություններ ==


== Արտաքին հղումներ ==
Jefatura de Gabinete de Ministros Archived 1999-10-01 at the Wayback Machine.
Սնեժկովո (գյուղ, Սվետլովոդսկի շրջան)

Սնեժկովո (ուկրաիներեն՝ Сніжкове), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Սնեժկովո գյուղում բնակվում էր 145 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կենտրոնական շրջան (Սանկտ Պետերբուրգ)

Կենտրոնական շրջան, Սանկտ Պետերբուրգ քաղաքի վարչատարածքային միավոր։


== Աշխարհագրական դիրք ==
Շրջանը տեղակայված է Սանկտ Պետերբուրգի կենտրոնական պատմական մասում։ Հյուսիսային և արևելյան հատվածում է գտնվում Նևա գետը, հարավային սահմանն անցնում է Օբվոդնի ջրանցքով։ Արևմտյան սահմանը սկսվում է Դվորցովի կամրջից՝ ներառյալ Դվորցովի հրապարակը, Ադմիրալտեյսկի պողոտայի մի մասը, Գորոխովայա փողոցն ամբողջությամբ, Զագորոդնի պողոտայի մի հատվածը, Զվենիգորոդսկի փողոցը և Կոնստանտին Զասլոնով փողոցով դուրս է գալիս Օբվոդնի ջրանցքի ափ։


== Պատմություն ==
Կենտրոնական շրջանը կազմավորվել է Սանկտ Պետերբուրգի քաղաքապետի 1994 թվականի մարտի 11-ի «Սանկտ Պետերբուրգի վարչատարածքային կառուցվածքի փոփոխության մասին» հրամանով, որի արդյունքում Ձերժինսկու, Կույբիշևի և Սմոլնինսկու շրջանների տարածքները միացվեցին։


== Շրջանի կազմը ==
Շրջանի կազմի մեջ մտնում է 6 օկրուգ՝

Դվորցովի
78 քաղաքային օկրուգ
Լիտեյնի
Սմոլնինսկի
Լիգովկա-Յամսկի
Վլադիմիրի


== Ծանոթագրություններ ==


== Արտաքին հղումներ ==
Սանկտ Պետերբուրգի կենտրոնական շրջանը՝ փողոցներ, հղումներ, հոդվածներ
Կենտրոնական տեղեկատվական պորտալ Archived 2018-11-04 at the Wayback Machine.
Դադոնի

Դադոնի (ռուս.՝ Дадоны), գյուղ Ռուսաստանի Սմոլենսկի մարզի Վելիժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոն ԼաՎեյ

Անտոն Շանդոր ԼաՎեյ (անգլ.՝ Anton Szandor LaVey, ապրիլի 11, 1930(1930-04-11)[…], Չիկագո, Իլինոյս, ԱՄՆ - հոկտեմբերի 29, 1997(1997-10-29), Սան Ֆրանցիսկո, Կալիֆոռնիա, ԱՄՆ), «Սատանայի եկեղեցու» հիմնադիր ավագ քուրմ, «Սատանայի Աստվածաշնչի» հեղինակը, հայտնի է որպես սատանիզմի հեղինակային հիմնադիր, սատանիզմի և օկուլտականության իդեալիզմներից առաջավոր դեմքերից։


== Կենսագրություն ==
Անտոն ԼաՎեյի կենսագրությունը մինչև հիմա էլ հանդիսանում է վիճաբանությունների առիթ։ Նա ծնվել է Իլինոյս նահանգի Չիկագո քաղաքում, օղի վաճառողի ընտանիքում։ «Անտոն Շանդոր ԼաՎեյ» անունը ունեցել է մեծ տարածում դեռ շատ տարիներ առաջ, ամենայն հավանականությամբ պատճառը եղել է անվան տպավորությունը, որը թողնում էր մարդկանց վրա, անունը նրան նվիրել են ծնողները։ Ինչպես հիշատակում է նրա աղջիկ Զինա ԼաՎեյը և նրա ամուսին Նիքոլաս Շրեկը ԼաՎեյի ծննդյան վկայականը տրվել է Իլինոյս նահանգի Կուկ շրջանում, գրանցված՝ Հովարդ Շադոր Լևի (Howard Stanton Levey) անվանմամբ, ծնողների անունները եղել են մայրը՝ Գերթրուդ և հայրը՝ Մայքլ ԼաՎեյները (Levey)։ Չնայած ամեն ինչի Զինայի ապացույցները հանդիսացել են կարծես թշնամի նրա հոր դեմ, որոնք հետևաբար ժխտում էին Բլանշ Բարթոնին, ԼաՎեյին ուղեկից է եղել նրա իսկ ստեղծած գիրքը՝ «Սատանիստի կյանքի գաղտնիքները», որը մասամբ նաև պատմում է նրա կենսագրության մասին։ Հաճախ Բլանշ Բարթոնը նշում էր, որ ԼաՎեյի ծննդականի մեջ նրա անունը նշված էր որպես «Անտոն Շանդոր ԼաՎեյ» («Howard Stanton LaVey»), այլ ոչ թե ինչպես նշում էր Զինան՝ «Հովարդ Շադոր Լևի»։ Բարթոնն ասում է՝

Շուտով նրա ծնողները տեղափոխվում են Կալիֆոռնիա, Սան Ֆրանցիսկո որտեղ էլ ԼաՎեյը անցկացնում է իր կյանքի մեծ մասը։ Անտոնի մայրը՝ Գերթրուդ Կոլթոնը, որը եղել է ռուս Բորիս Կոլտոնովի դուստրը, ով 1893 թվականին ներգաղթել է ԱՄՆ և փոխել իր ազգանունը՝ Կոլթոնի։


== Ծանոթագրություններ ==
Հիտլերը և Հայոց ցեղասպանությունը

Հիտլերը և Հայոց ցեղասպանությունը (անգլ.՝ Hitler and the Armenian Genocide), գրքի հեղինակը՝ Գևորգ Բարդակչյանը, ավարտելով Երևանի պետական համալսարանը, բանասիրական գիտությունների դոկտորի աստիճան է ստացել Օքսֆորդի համալսարանում, Միչիգանի համալսարանի պրոֆեսոր է։ Գիտական մանրամասն հետազոտությունների հիման վրա նա վերլուծում է Հիտլերի ճառը և հաստատելով «Ի վերջո, ո՞վ է հիմա հիշում հայերի բնաջնջումը» արտահայտության վավերականությունը, ապացուցում, որ ֆյուրերի հարցը բնավ էլ թյուրիմացության արդյունք չէր։
Լեհաստան ներխուժելու նախօրեին, ելույթ ունենալով գերմանական հրամանատարության գաղտնի մի խորհրդակցության ժամանակ, Հիտլերը հանդես է եկել երկարաշունչ ճառով, որի ընթացքում, համոզելու համար իր բարձրաստիճան հրամանատարներին, որ աշխարհն անմիջապես կմոռանա լեհ ժողովրդի հանդեպ ձեռնարկվելիք անողոք միջոցները, վկայակոչել է 1915 թվականի հայերի ցեղասպանությունը Օսմանյան Թուրքիայում, հնչեցնելով հետևյալ հռետորական հարցը. «Ի վերջո, ո՞վ է հիմա հիշում հայերի բնաջնջումը»։
Գրքի բնօրինակը հրատարակվել է անգլերեն, 1985 թվականին՝ Զորյան ինստիտուտի կողմից։


== Ծանոթագրություններ ==
Սթիվեն Սփիլբերգ

Սթիվեն Սփիլբերգ (անգլ.՝ Steven Allan Spielberg, դեկտեմբերի 18, 1946(1946-12-18)[…], Ցինցինատի, Օհայո), աշխարհահռչակ ռեժիսոր, սցենարիստ և պրոդյուսեր, համարվում է հոլիվուդյան կինոաշխարհի ամենահաջողակ ներկայացուցիչներից մեկը։
Ամերիկյան կինոակադեմիայի կողմից հրապարակված Ամերիկյան բոլոր ժամանակների 100 լավագույն ֆիլմերի ցանկում ռեժիսորներից ամենաշատը նրա ֆիլմերն են՝ 5 ֆիլմ, իսկ Ամերիկյան բոլոր ժամանակների 10 լավագույն ֆիլմեր ըստ 10 ժանրերի ցանկում` 3 ֆիլմ։ Երեք անգամ արժանացել է Օսկարի, որից երկուսը՝ որպես լավագույն ռեժիսոր։
Նրա 20 ամենաշահութաբեր ֆիլմերը (200 միլիոն դոլլարից ավելի) ընդհանուր թվով աշխարհում հավաքել են 8,4 միլիարդ դոլարի եկամուտ։


== Կենսագրություն ==
Սթիվեն Սփիլբերգը ծնվել է 1946 թվականի դեկտեմբերի 18-ին ԱՄՆ-ի Ցինցինատի քաղաքում, հրեաների ընտանիքում։ Հայրը՝ Առնոլդ Սփիլբերգը, ինժեներ էր, մայրը՝ Լեի Ադլլերը (օրիորդական ազգանումը՝ Պոզներ), պրոֆեսիոնալ դաշնակահարուհի։ Վերջինս թողել է աշխատանքը, որպեսզի զբաղվի չորս երեխաների՝ Սթիվենի, Էննի, Սյուի, Նենսիի, դաստիարակությամբ։
Ընտանիքի՝ Ֆինիկս (Արիզոնա) տեղափոխվելուց հետո Սթիվենն այնտեղ գնում է դպրոց։ Սթիվենը հաճախ էր մնում տանը և հեռուստացույց դիտում։ Նա հորից նվեր է ստանում 8 միլիմետրանոց պորտատիվ կինոկամերա, և Սթիվենն այնքան էր զբաղվում դրանով, որ որոշ ժամանակ անց ստանում է «մարդ-կինոկամերա» մականունը։ Մի քանի ամիս անց նա փորձում է նկարահանել կարճամետրաժ ֆիլմ, նույնիսկ փորձում է նկարահանել սարսափ ֆիլմ, որում արյան փոխարեն օգտագործում էր բալի հյութ։ 12 տարեկանում՝ Կալիֆոռնիայի նահանգային քոլեջում (California State College) սովորելու տարիներին, Սթիվենն առաջին անգամ մասնակցում է սիրողական ֆիլմերի պատանեկան մրցույթի՝ ժյուրիի դատին ներկայացնելով պատերազմի մասին 40 րոպե տևողությամբ «Փախուստ ոչ մի տեղ» ֆիլմը։ Ֆիլմում նկարահանվել էին Սթիվենի ծնողներն ու քույրերը։ Կյանքում առաջին անգամ մասնակցելով մրցույթի՝ Սթիվենը հաղթում է։
1963 թվականի մարտի 24-ին տեղական կինոթատրոնում տեղի է ունենում երկուժամանոց «Երկնային կրակներ» ֆիլմի պրեմիերան. այն Սթիվեն Սփիլբերգի գլխավորությամբ նկարահանել էին տեղի դպրոցականները։ Ֆիլմը պատմում էր այլմոլորակայինների կողմից մարդկանց առևանգման մասին տիեզերական կենդանաբանական այգու համար։ Ֆիլմի ստեղծման համար գումարը տվել էին Սթիվենի ծնողները. ծախսվել էր 600 դոլար, նկարահանող անձնակազմի անվճար սնունդն ապահովում էր Սթիվենի մայրը, մակետների պատրաստմանն աջակցում էր Սթիվենի հայրը։


== Ֆիլմագրություն ==


=== Ռեժիսուրա ===


=== Պրոդյուսեր ===


=== Սցենարիստ ===


=== Մոնտաժ ===


=== Դերակատարումներ ===


== Ծանոթագրություններ ==
Ուլյանովո (գյուղ, Ուլյանովսկի շրջան)

Անվան այլ կիրառումների համար տե՛ս՝ ՈւլյանովոՈւլյանովո (ռուս.՝ Ульяново), գյուղ Ռուսաստանի Կալուգայի մարզի Ուլյանովսկի շրջանի կազմում։


== Բնակչություն ==
Բնակչությունը 2002 թվականին գրանցված տվյալներով կազմում էր 3085 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարց (Լոռու մարզ)

Անվան այլ կիրառումների համար տե՛ս՝ Մարց (այլ կիրառումներ)Մարց,
գյուղ Հայաստանի Հանրապետության Լոռու մարզի Թումանյանի տարածաշրջանում, Մարց գետի ափին, Ալավերդի քաղաքից մոտ 15 կմ հարավ-արևելք։ Բարձրությունը ծովի մակերևույթից՝ կազմում է 1050 մ, հեռավորությունը մարզկենտրոն Վանաձորից՝ 33 կմ հյուսիս-արևելք։
Բնակչությունը զբաղվում է անասնապահությամբ, կերային կուլտուրաների մշակությամբ և պտղաբուծությամբ։ Գյուղի շրջակայքում կան քսանից ավելի ավերակ գյուղատեղիներ (Մոտկոր, Ագադակ, Դեղձուտ, Զազի տներ և այլն)։ Գյուղի կենտրոնական մասում գտնվում է «Սուրբ Նշան» կիսավեր եկեղեցին, իսկ գյուղից 5 կմ հարավ-արևելք` Իգատակի վանքը, որից մնացել է միայն անմշակ քարերով պատված եկեղեցին (1255 թ.):  Մարցում և շրջակայքում պահպանվել են նաև միջնադարյան մատուռներ (XIII-XIV դդ.), խաչարձաններ (XIII դդ.) և խաչքարերով (XIII-XVII դդ.) հարուստ գերեզմանոցներ։


== Բնակչություն ==
Ըստ ՀՀ 2011 թ. մարդահամարի արդյունքների` Մարցի մշտական բնակչությունը կազմել է 496, առկա բնակչությունը` 472 մարդ։ Բնակիչերը հայեր են, որոնց նախնիները հիմնականում եկել են Լեռնային Ղարաբաղի Ջրաբերդի գավառից և նախկին Շամշադինի շրջանից։
Մարցի բնակչության փոփոխությունը ժամանակի ընթացքում` ստորև.

Մարցում են ծնվել Խորհրդային Միության հերոս Աշխարհբեկ Ղազարյանը (1918-1986) և Սոցիալիստական աշխատանքի հերոս Արշակ Ղազարյանը (1913-1995)։


== Տես նաև ==
Լոռու մարզ
Մարցի պատմության և մշակույթի անշարժ հուշարձանների ցանկ (Լոռու մարզ)
Ռ. Ափիցարյան, Մարց,Երևան, Ասողիկ, 2015
Մոտկոր (Լոռու մարզ)


== Ծանոթագրություններ ==
Աշտարակի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Աշտարակ քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 89 հուշարձան (35 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Եֆրեմովսկի գյուղական խորհուրդ (Խարկովի մարզ)

Եֆրեմովսկի գյուղական խորհուրդ  (ուկրաիներեն՝ Єфремівська сільська рада), Ուկրաինայի Խարկովի մարզի Պերվոմայսկի շրջանում։
2001 թվականի տվյալներով Եֆրեմովսկի գյուղական խորհրդում բնակվում էր 2104 մարդ։ Բնակավայրը զբաղեցնում է 101.38 կմ² տարածք։ Բնակչության խտությունը կազմում էր 20.75 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(6071) Սակիտամա

(6071) Սակիտամա (անգլ.՝ Sakitama), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 4-ին Ցուտոմու Հիոկիի և Շուջի Հայակավայի կողմից Օկուտամայում։
Միջին հեռավորությունը Արեգակից կազմում է 2,707276 ա. մ., առավելագույնը մոտենում է 2,4076 ա. մ. հեռավորության վրա և հեռանում 3,007 ա. մ.։ Արեգակի շուրջ մեկ ամբողջական պտույտ է կատարում 1627,04 երկրային օրվա ընթացքում, իր ուղեծրով շարժվելով միջինում 0,221261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6071) Սակիտամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուբիյա (այլ կիրառումներ)

Կուբիյա, կարող է վերաբերել՝

Կուբիյա - գետ Ռուսաստանում, Նենյայի վտակը
Կուբիյա - գետ Ռուսաստանում, գետը
Արա Հակոբյան (նկարիչ)

Անվան այլ կիրառումների համար տե՛ս՝ Արա Հակոբյան (այլ կիրառումներ)Արա Հրավարդի Հակոբյան (ապրիլի 2, 1973(1973-04-02), Երևան, Հայկական ԽՍՀ, ԽՍՀՄ), հայ գեղանկարիչ, արվեստաբան, արվեստագիտության դոկտոր (2017), պրոֆեսոր (2018)։ Հայաստանի նկարիչների միության անդամ (1999)։


== Կենսագրություն ==
Արա Հակոբյանը ծնվել է 1973 թվականի ապրիլի 2-ին Երևան քաղաքում՝ ՀՀ գիտության վաստակավոր գործիչ, արվեստագիտության դոկտոր, պրոֆեսոր Հրավարդ Հակոբյանի ընտանիքում։ 1990-1997 թվականներին սովորել և ավարտել է Երևանի գեղարվեստի պետական ակադեմիայի գեղանկարի բաժինը։ 2001 թվականին կատարելագործվել է Վենետիկի գեղարվեստի ակադեմիայում։
2002 թվականից աշխատում է Խաչատուր Աբովյանի անվան հայկական պետական մանկավարժական համալսարանում։ 2008–2017 թվականներին ղեկավարել է արվեստի պատմության, տեսության և մշակութաբանության ամբիոնը։ 2017 թվականից Խաչատուր Աբովյանի անվան հայկական պետական մանկավարժական համալսարանի գեղարվեստական կրթության ֆակուլտետի դեկանն է։


== Աշխատություններ ==
Հեղինակ է մի շարք արվեստագիտական և մեթոդական աշխատությունների։

Ծովանկարիչ Վարդան Մախոխյան (մենագրություն), «Զանգակ-97» հրատարակչություն, Երևան, 2004։
Գույնի ու երևակայության գործոնները նկարչության ուսուցման դասընթացում, «Զանգակ-97» հրատարակչություն, Երևան, 2006։
Վարդան Մախոխյան (պատկերագիրք), «Զանգակ-97» հրատարակչություն, Երևան, 2006։
Արսեն Շաբանյան (պատկերագիրք), «Տիգրան Մեծ» հրատարակչություն, Երևան, 2009։
Բաղեշի Ամիրդոլու համալսարանը և կերպարվեստը այդ կրթարանում. XVII դար, «Զանգակ-97» հրատարակչություն, Երևան, 2012։
Նկարչությունը հայկական դպրոցում. XVII–XIX դարեր, «Զանգակ-97» հրատարակչություն, Երևան, 2015։
Հայազգի ծովանկարիչները, «Տիգրան Մեծ» հրատարակչություն, Երևան, 2017։


== Ցուցահանդեսներ ==
Մասնակցել է բազմաթիվ միջազգային ցուցահանդեսների։ 2002 թվականին Հայաստանի նկարիչների միության 70- ամյակին նվիրված ցուցահանդեսին ստացել է մրցանակ։


=== Անհատական ցուցահանդեսներ ===
Վենետիկ (2001)
Երևան, Հովհաննես Թումանյանի թանգարան, 2011
Երևան, Հայաստանում Ամերիկյան դեսպանատուն, 2013
Երևան, Հայաստանի նկարիչների միություն, 2014
Երևան, Հայ և ռուս ժողովուրդների բարեկամության թանգարան, 2014


== Ստեղծագործություններ ==
«Հորս դիմանկարը» (1998)
«Մայրս» (2002)
«Դեպի գյուղ» (2003)
«Ծաղկավաճառուհիները» (2011)
«Հաց են թխում» (2014)
«Պատարագ» (2015)
«Լողափին» (2017)


== Պատկերասրահ ==

		
		
		
		


== Ծանոթագրություններ ==
Հայկական կառուցողական կուսակցություն

Հայկական կառուցողական կուսակցություն, լիբերալ քաղաքական կուսակցություն Հայաստանում։ Կուսակցությունը ստեղծվել է 2018 թվականի հուլիսին և այժմ գլխավորում է Անդրիաս Ղուկասյանը։


== Պատմություն ==
2020-2021 թվականներին Հայաստանում տեղի ունեցած բողոքի ցույցերի ժամանակ Անդրիաս Ղուկասյանը կոչ է արել վարչապետ Նիկոլ Փաշինյանին հրաժարական տալ և, որ Հայաստանը ճանաչի Արցախի անկախությունը։


== Ընտրությունների ցուցանիշ ==


=== Խորհրդարանական ընտրություններ ===


== Տես նաև ==
Հայաստանի կուսակցությունների ցանկ


== Ծանոթագրություններ ==


== Արտաքին հղումներ ==
Հայկական կառուցողական կուսակցությունը Facebook-ում
Շապո

Շապո (ֆր.՝ Chapeau), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Նեյի լը Ռեալ կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03054։


== Բնակչություն ==
Համայնքի բնակչությունը 2008 թվականին կազմում էր 223 մարդ։


== Տնտեսություն ==

2007 թվականի տվյալներով 124 աշխատունակ տարիքի մարդկանցից (15-64 տարեկան) 97-ը տնտեսապես ակտիվ էին, 27-ը անգործունակ (ակտիվության ցուցանիշը 78,2 %, 1999 թվականին եղել է՝ 56,1 %)։ 97 աշխատունակ բնակիչներից 92-ը աշխատում էին (52 տղամարդ և 40 կին), անաշխատանք էին 5-ը (1 տղամարդ և 4 կին)։ 27 անգործունակ մարդկանցից 3-ը աշակերտներ կամ ուսանողներ են, 14-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շապո» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-5 
«Շապո» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Դուստր (անձնանուն)

Դուստր, հայկական իգական անուն։ Առաջացել է հայերեն դուստր՝ «աղջիկ» բառից։ Անվան փաղաքշական ձևն է Դստրիկ անձնանունը։


== Ծանոթագրություններ ==
Վանիլին

Վանիլին, արոմատիկ ալդեհիդ (4-օքսի3-մեթօքսի բենզալդեհիդ)։


== Ֆիզիկական հատկություններ ==

Սպիտակ, բուրումնավետ, ջրում վատ լուծելի (1%) ասեղնաձև բյուրեղներ են, հալման ջերմաստիճանը՝ 81-83 °C, եռմանը՝ 284-285 °C (CՕշ-ի հոսքում)։ Գլիկոզիդի ձևով պարունակվում է վանիլայի պտուղներում։ Լավ լուծվում է սպիրտում, եթերում, քլորաֆորմում։ Ջրային լուծույթն ունի թույլ թթվային ռեակցիա։ Սինթետիկ վանիլին ստանում են գվայակոլից լիգնինից և էվգենոլից։


== Կիրառում ==
Որպես հոտավետ նյութ օգտագործվում է սննդի և օծանելիքի արդյունաբերության մեջ։


== Ծանոթագրություններ ==


== Արտաքին հղումներ ==
Electronic Plant Information Centre at Royal Botanic Gardens, Kew 2003-11-8 Archived 2007-10-26 at the Wayback Machine.
La cristallisation de la vanilline
Compound Display 1183 NCBI database
COMPOUND: C00755 www.Genome.net
Լիլիթ Մակունց

Լիլիթ Կամոյի Մակունց (նոյեմբերի 7, 1983(1983-11-07), Երևան, Հայկական ԽՍՀ, ԽՍՀՄ), բանասեր, գերմաներենի մասնագետ, դասախոս, ՀՀ մշակույթի նախարար (2018 մայիս-2019 հունվար)։ ՀՀ ԱԺ 7-րդ գումարման պատգամավոր, «Իմ քայլը» խմբակցության ղեկավար։ Ամերիկայի Միացյալ Նահանգներում Հայաստանի Հանրապետության արտակարգ և լիազոր դեսպան (02.08.2021):


== Կենսագրություն ==
Ծնվել է 1983 թվականի նոյեմբերի 7-ին Երևանում։


=== Կրթություն ===
1990-1999 թվականներին սովորել է Երևանի 195 միջնակարգ դպրոցում։
1999-2003 թվականներին սովորել է Երևանի պետական համալսարանի ռոմանագերմանական բանասիրության ֆակուլտետում, ստացել է բակալավրի աստիճան։
Նույն ֆակուլտետում 2003-2005 թվականներին սովորել է մագիստրատուրայում։
2014 թվականին ստացել է բանասիրական գիտությունների թեկնածուի կոչում (թեմա՝ ««Ճշմարտություն» և «կեղծիք» հասկացույթները ճանաչողական և գործաբանական լեզվաբանության դիտանկյունից (անգլերեն և հայերեն քաղաքական դիսկուրսների զուգադրությամբ»)։
2015 թվականի ամռանը անցել է դիպլոմավորված դասընթաց Ամերիկայի Թաֆթս համալսարանի Ֆլետչերի ամառային դպրոցի շրջանակներում։
2005 թվականից մինչ օրս դասավանդում է Հայ-ռուսական համալսարանում։
2016 թվականից պայմանագրային հիմունքով աշխատում է Ամերիկյան խաղաղության կորպուսում։ Հանդիսանում է ICNC ծրագրի դասախոս (2016-17)։
2018 թվականի փետրվարին զբաղեցրել է Հայ-ռուսական համալսարանի միջազգային կապերի և համագործակցության բաժնի ղեկավարի պաշտոնը։


=== Քաղաքական գործունեություն ===
Հայաստանի Լիբերալ կուսակցության անդամ է, ութ տարի կուսակցության խորհրդի անդամ և երիտասարդական կազմակերպության ղեկավար է եղել (2004-2012), Հայաստանի խորհրդարանական ընտրությունների ժամանակ Հայ ազգային կոնգրեսի համամասնական ցուցակի 59-րդ համարն է եղել։
2018 թվականի մայիսի 12-ին ՀՀ վարչապետ Նիկոլ Փաշինյանի առաջարկով ՀՀ նախագահ Արմեն Սարգսյանը Լիլիթ Մակունցին նշանակել է ՀՀ մշակույթի նախարար։
2018 թվականի դեկտեմբերի 9-ին տեղին ունեցած արտահերթ խորհրդարանական ընտրությունների ժամանակ Իմ Քայլը դաշինքի համամասնական ցուցակով ընտրվել է ԱԺ պատգամավոր։
2019 թվականի հունվարի 14-ից հանդիսանում է Իմ Քայլը դաշինքի խորհրդարանական ֆրակցիայի ղեկավարը։
2019 թվականի հունիսի 16-ին տեղի ունեցած «Քաղաքացիական պայմանագիր» կուսակցության 5-րդ համագումարի ժամանակ ընտրվել է ՔՊ վարչության անդամ։


=== Անձնական կյանք ===
Ամուսնացած չէ։


== Ծանոթագրություններ ==
Էլմիրա Շախթախտինսկայա

Էլմիրա Հաբիբուլլա քիզի Շախթախտինսկայա (ադրբ.՝ Elmira Həbibulla qızı Şahtaxtinskaya, հոկտեմբերի 25, 1930(1930-10-25), Բաքու, ԱԽՖՍՀ, ԽՍՀՄ - հոկտեմբերի 13, 1996(1996-10-13), Մոսկվա, Ռուսաստան), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Ադրբեջանական ԽՍՀ ժողովրդական նկարիչ;


== Կենսագրություն ==
Էլմիրա Շախթախտինսկայան ծնվել է 1930 թվականի հոկտեմբերի 25-ին Բաքում։ Միջնակարգ կրթությունն է ստացել Բաքվում։ Այնուհետև ավարտել է Ազիմ Ազիմզադեի անվան Ադրբեջանի Նկարչության դպրոցը (ներկա Ադրբեջանի գեղարվեստի պետական ակադեմիա)։ 1956 թվականին ավարտել է Մոսկվայի Նկարչության Ինստիտուտը։ Մահացել է 1996 թվականի հոկտեմբերի 13-ին Մոսկվայում։ Մահացել է 1996 թվականի հոկտեմբերի 13-ին Մոսկվայում։


== Գործունեություն ==
Էլմիրա Շախթախտինսկայան հայտնի է որպես բնանկարների և դիմանկարների հեղինակ։ XX դարի 70-ական թվականներին ստեղծել է «Ադրբեջանը հնագույն մշակույթ» պաստառը և Ադրբեջանի գիտության, գրականության և արվեստի գործիչների (Նասր ալ-Դին Թուսի, Իմադ ադ-Դին Նասիմի, Ֆիզուլի, Աջեմի և այլն) դիմանկարային պատկերասրահ։ Նրա ստեղծագործությունները ցուցադրվել են միջազգային արվեստի ցուցահանդեսներում։ Ներառյալ Մոսկվայում, Կաունասում և այլ քաղաքներում։
Լավագույն դերակատարումներից են՝ «Չեխոսլովակիայում» (1957), «Սոցիալիստական Բաքու» (1958-1959), «Բուլղարիայում» (1963), «Կութաբներ» (1963), «Նոռուզ» (1970):


== Ծանոթագրություններ ==
Բենջամին Բլում

Բենջամին Բլում (անգլ.՝ Benjamin Bloom, փետրվարի 21, 1913(1913-02-21), Lansford, Քարբոն շրջան, Փենսիլվանիա, ԱՄՆ - սեպտեմբերի 13, 1999(1999-09-13), Չիկագո), ամերիկացի հոգեբան՝ մասնագիտացած մանկավարժության բնագավառում, ուսուցիչ, գիտնական, հրատարակիչ և կրթության փորձագետ։ Հատկապես հայտնի է մանկավարժության նպատակների դասակարգմանն ուղղված իր կարևոր ներդրումների և ուսուցման մեջ սովորողի առաջընթացն ու ուսուցման վերջնարդյունքը գնահատելու «Բլումի տաքսոնոմիա»-ով։


== Կենսագրություն ==
Ծնվել է 1913 թվականի փետրվարի 21-ին Լանսֆորդ քաղաքում՝ Փենսիլվանիայում՝ ներգաղթյալ հրեաների ընտանիքում։ Նրա ընտանիքը ներգաղթել էր ԱՄՆ Ռուսաստանից : Հայրը դերձակ է եղել։ Ավարտել է Փենսիլվանիայի համալսարանը՝ ստանալով բակալավրի աստիճան, իսկ 1935 թվականին նույն համալսարանում ստացել է մագիստրոսի աստիճան։ 1942 թվականին Չիկագոյի համալսարանում ստացել է դոկտորի գիտական աստիճան։ 1940-1959 թվականներին եղել է նույն համալսարանի քննական հանձնաժողովի անդամ։ Սկզբում ուսանողներին քննելու ժամանակ նրանք կենտրոնանում էին այն բանի վրա, թե ինչպես են ուսանողները հիշում տեսական նյութը։ Այնուհետև այդ մոտեցումները փոփոխության ենթարկվեցին՝ կրթության նոր հարացույցին (պարադիգմա) համապատասխանելու համար։ Այդուհետ քննություններով սկսեցին գնահատել, թե ինչպես են ուսանողները լուծում առաջադրված խնդիրները, կշռադատում՝ կիրառելով տեսական գիտելիքները։ Այդ տարիների գործունեությունը փոխել է Բլումի՝ կրթության նկատմամբ ունեցած ընկալումները։
1956 թվականին Բլումը գլխավորել է Չիկագոյի համալսարանի մի խումբ հոգեբանների, որոնք զարգացրել են ուսուցումը դյուրացնող, ընկալման հմտությունների զարգացմանը նպաստող մտավոր գործունեության մի աստիճանակարգում (հիերարխիա), որը հայտնի է «Բլումի տաքսոնոմիա» անունով։ Այն մինչ 2006 թվականը ԱՄՆ-ում մանակավարժության նպատակների մաս է կազմել։ Դա ճանաչողական գործունեության մակարդակների համակարգված դասակարգման  առաջին փորձերից էր։
1950-1960-ական թվականներին նա գրել է երկու կարևոր աշխատություններ՝ «Կրթության նպատակների տաքսոնոմիա» (1956) և «Մարդու բնավորության գծերի հաստատունությունն ու փոփոխականությունը»։
Բլումն իր ջանքերը ներդրել է հատկապես մանակավարժական նպատակների ճշգրտման ուղղությամբ և հաստատել, որ ցանկացած կրթական խնդիր առնչվում է հոգեբանության այս երեք ոլորտներից մեկին՝ ճանաչողական, հուզական և հոգեշարժողական։ Ճանաչողությունը կապված է գիտակցության, գաղափարների, հասկացությունների ընկալման հետ։ Հուզականությունը վերաբերում է ուսուցման միջոցով ձեռք բերած հույզերին և վարքագծին։ Հոգեշարժողական ոլորտն առնչվում է վարքին, ֆիզիկական հմտություններին։


== Աշխատություններ ==
Taxonomy of Educational Objectives, 1956, trad. : Taxonomie des objectifs pédagogiques, vol. 1 : Domaine cognitif, Presses de l’Université du Québec, 1975.
Stability and Change in Human Characteristics
All Our Children Learning, 1980, McGraw-Hill.


== Արտաքին հղումներ ==
Համալսարանական աղբյուրների համակարգ
Կոնգրեսի գրադարան
Գերմանիայի ազգային գրադարանի ցանկ
Դիետի ազգային գրադարան
Իսպանիայի ազգային գրադարան
Նիդերլանդների արքայական գրադարան
Կատալոնիայի ազգային գրադարան
Չեխիայի ազգային գրադարան
Worldcat գրադարան
VIAF համակարգ
ISNI համակարգ


== Ծանոթագրություններ ==
Կուզմովկա (գյուղ, Վալկիի շրջան)

Կուզմովկա (ուկրաիներեն՝ Кузьмівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1693 թվականին։
2001 թվականի տվյալներով Կուզմովկա գյուղում բնակվում էր 52 մարդ։ Բնակավայրը զբաղեցնում է 5,32 կմ² տարածք։ Բնակչության խտությունը կազմում էր 9770 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիզովկա (գյուղ, Սպասսկի շրջան)

Անվան այլ կիրառումների համար տե՛ս՝ ՆիզովկաՆիզովկա (ռուս.՝ Низовка), գյուղ Ռուսաստանի Նիժնի Նովգորոդի մարզի Սպասսկի շրջանի կազմում։


== Պատմություն ==
Նիզովկա գյուղի Սուրբ Նիկոլայի փայտե ծխական եկեղեցին առաջին անգամ կառուցվել է 17-րդ դարում, վերակառուցվել՝ 1714 թվականին։ 1760 թվականին գյուղը գնել է հայտնի ուրալյան սելեկցիոներ Պ. Ա. Դեմիդովը։ 20 տարի անց այն վաճառվել է Ալեքսանդր Զուբովին՝ Պլատոն Զուբովի հորը։
1823 թվականին սկսվել է Միքայել Հրեշտակապետի անունով քարե եկեղեցու շինարարությունը՝ սրբերի Ֆրոլի և Լաուրուսի և Սուրբ Նիկողայոսի կցակառույցներով՝ ըստ «նավ» ճարտարապետական տիպի, իսկ 1829 թվականին փայտե Սուրբ Նիկողայոս եկեղեցին տեղափոխվել է Սպասկոե գյուղ։ Փակվել է 1930-ական թվականներին։ Տաճարի մոտ պարսպի հետևում պահպանվել են տապանաքարեր։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոպանց

Խոպանց, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Վանա լճից հարավ արևելք։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լաուբեն (այլ կիրառումներ)

Լաուբեն, կարող է վերաբերել՝

Լաուբեն - կոմունա Գերմանիայում՝ Բավարիա երկրամասում՝ Ներքին Ալգոյ շրջան
Լաուբեն - կոմունա Գերմանիայի Բավարիա երկրամասում՝ Շվաբիա վարչական շրջանում
Ջորդոն Այբ

Ջորդոն Էշլի Ֆեմի Այբ (դեկտեմբերի 8, 1995, Լոնդոն), անգլիացի ֆուտբոլիստ։ Հանդես է գալիս անգլիական «Լիվերպուլ»-ում և Անգլիայի երիտասարդական ազգային հավաքականում։ Խաղում է կիսապաշտպանի դիրքում։


== Ակումբային կարիերա ==


=== Ուիկոմ Ուոնդերերս ===
Այբը իր կարիերան սկսել է «Ուիկոմ Ուոնդերերս» ակումբի ակադեմիայում։ Դեբյուտը ակումբում եղել է 2011 թվականի օգոստոսի 9-ին, Ֆուտբոլային լիգայի գավաթի խաղում, ընդդեմ Կոլչեստեր Յունայթեդի։ Այդ խաղում նա եղել 15 տարեկան և 244 օրական։ 2011 թվականի օգոստոսի 15-ին նա չի փոխարինվել՝ խաղացել է 90 րոպե։


== Լիվերպուլ ==
2011 թվականի դեկտեմբերի 12-ին հայտնի դարձավ, որ Այբը պայմանագիր է կնքել «Լիվերպուլ»-ի հետ։ Արդեն 2011 թվականի դեկտեմբերի 20-ին նա Լիվերպուլի ֆուտբոլիստ էր։ 2013 թվականի մայիսի 19-ին Լիվերպուլի կազմում նա նշեց իր դեբյուտը Պրեմիեր Լիգայում։ Ֆելիպե Կոուտինյոի փոխանցումից հետո նա գրավեց դարպասը գլխով, և Լիվերպուլը 1։0 հաշվով հաղթանակ տարավ։


== Միջազգային կարիերա ==
2012 թվականի հոկտեմբերի 24-ին Ջորդոն Այբը իր դեբյուտը անցակցրեց Անգլիայի մինչև 18 տարեկանների հավաքականում ընդդեմ Իտալիայի
ազգային հավաքականի։


== Ծանոթագրություններ ==
Բորիս Բուտակով

Բորիս Պետրովիչ Բուտակով (ռուս.՝ Борис Петрович Бутаков, ապրիլի 21, 1924(1924-04-21), ԽՍՀՄ - օգոստոսի 6, 2008(2008-08-06), Մոսկվա, Ռուսաստան), խորհրդային ռեժիսոր-մուլտիպլիկատոր և նկարիչ-մուլտիպլիկատոր։ Մասնակցել են 97 մուլտֆիլմերի ստեղծմանը, այդ թվում՝ «Բուրատինոյի արկածները», «Մաուգլի», «Կուզիկ-Քուռկիկ»։


== Կենսագրություն ==
Բորիս Բուտակովը ծնվել է 1924 թվականի ապրիլի 21-ին։ Մասնակցել է Հայրենական մեծ պատերազմին, և մարտի ժամանակ ծանր վիրավորվել գլխից։
Պատերազմից հետո՝ 1946 թվականին, ընդունվել է Մոսկվայի ճարտարապետական համալսարանի նախապատրաստական դասընթացներ։ 1947 թվականին տեղափոխվել է «Սոյուզմուլտֆիլմին» առընթեր մուլտիպլիկատորների դասընթացներ և հաջորդ տարի ընդգրկվել ստուդիայի նկարիչ-մուլտիպլիկատորների շարքում։ Այդ պաշտոնում աշխատել է ավելի քան 20 տարի։ 1970 թվականից մինչև 1973 թվականը եղել է «Էկրան ստեղծագործական միության «Մուլտհեռուստաֆիլմ» ստուդիայի ռեժիսոր։ 1974 թվականին վերադարձել է «Սոյուզմուլտֆիլմ» և նկարահանել ևս մի քանի մուլտֆիլմեր։
Բորիս Բուտակովը մահացել է 2008 թվականի օգոստոսի 6-ին։ Թաղվել է Մոսկվայի Պյատնիցկի գերեզանատանը։


== Ֆիլմագրություն ==


=== Ռեժիսոր, սցենարիստ և բեմադրող նկարիչ ===
1971 – Վերջին նապաստակը (ռուս.՝ Последний заяц)


=== Ռեժիսոր ===


=== Նկարիչ-մուլտիպլիկատոր ===


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 139—140. — 816 с. — 3000 экз. — ISBN 5-9265-0319-4


== Արտաքին հղումներ ==
Բորիս Բուտակով Internet Movie Database կայքում
Георгий Бородин. «Буся» на сайте Animatograf.ru Archived 2016-01-26 at the Wayback Machine.
Համառոտ կենսագրությունը Аниматор.ру կայքում (ռուս.)
Умер легендарный аниматор Борис Петрович Бутаков
1338

1338 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1338 թվականն է, 
XIV դարի 38-րդ տարին։


== Դեպքեր ==


== Ծնունդներ ==


== Մահեր ==
Նիկոլո-Գուլակ

Նիկոլո-Գուլակ (ուկրաիներեն՝ Миколо-Гулак), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1865 թվականին։
2001 թվականի տվյալներով Նիկոլո-Գուլակ գյուղում բնակվում էր 772 մարդ։ Բնակավայրը զբաղեցնում է 1288 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Bad Liar

«Bad Liar», ամերիկացի երգչուհի Սելենա Գոմեսի ձայնագրած երգը՝ թողարկված 2017 թվականի մայիսի 18-ին որպես առաջին սինգլ Interscope և Polydor լեյբլներում։ Գրել են Սելենա Գոմեսը, Ջուլիա Մայքլզը, Ջասթին Թրանթերը, Յան Կիրպատրիկը, Դևիդ Բիրնը («Talking Heads» խմբի հիմնադիրը), Քրիս Ֆրանսը և Թինա Բեյմութը, պրոդյուսերը եղել է Ian Kirkpatrick-ը։


== Պատմություն ==
Երգում առկա են երաժշտական այնպիսի ոճերի տարրեր, ինչպիսիք են նոր ալիքը և ինդի ռոքը.
Երգն ստացել է դրական արձագանքներ երաժշտական քննադատների և այնպիսի ինտերնետ-հրատարակությունների կողմից, ինչպիսիք են՝ Pitchfork, Rolling Stone, Spin, Idolator, Entertainment Weekly, The New York Times, իսկ Billboard ամսագրից Joe Lynch-ն այն անվանել է «2017 թվականի լավագույն փոփ-երգերից մեկը տվյալ պահին»։


== Երաժշտական տեսահոլովակ ==
Պաշտոնական տեսահոլովակը թողարկվել է 2017 թվականի մայիսի 18-ին Spotify սթրիմինգային ծառայությունում։ Այն դարձել է առաջին երաժշտական տեսահոլովակը, որի պրեմիերան բացառիկ կարգով կատարվել է Spotify-ում։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
«Bad Liar» (Audio) ՅուԹյուբում
1633

1633 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1633 թվականն է, 
XVII դարի 33-րդ տարին։


== Դեպքեր ==


== Ծնունդներ ==
Փիլիպոս Ա Աղբակեցի, ամենայն հայոց կաթողիկոս (1633-1655 թթ)։ Հաջորդել է Մովսես Գ Տաթևացի կաթողիկոսին


== Մահեր ==
Դավիթ Դ Վաղարշապատցի, Հայոց Կաթողիկոս (1590 - 1629)
Տիրյու

Տիրյու (ճապ. 知立市 Տիրյու-սի) քաղաք Ճապոնիայում, որը գտնվում է Այչի պրեֆեկտուրայի կենտրոնական մասում։ Այն հիմնադրվել է 1970 թվականի դեկտեմբերի 1-ին՝ բնակավայրին քաղաքի կարգավիճակ տալով։ Քաղաքը կառուցված է բնակելի և արդյունաբերական զանգվածներով։
Քաղաքը զբաղեցնում է 16,34 կմ2 տարածք, 2014 թվականի մարդահամարի տվյալներով քաղաքի բնակչության թիվը կազմել է 69577 մարդ, իսկ բնակչության խտությունը՝ 4258,08 մարդ/կմ2:


== Աշխարհագրություն ==
Տիրյու քաղաքը գտնվում է Այչի պրեֆեկտուրայի կենտրոնական մասում, որին հյուսիսում սահմանակցում է Այիզումա գետը, իսկ հարավում՝ Սավաթարի գետը։


=== Հարևան քաղաքապետարաններ ===
Այչի պրեֆեկտուրա
Տոյոտա
Կարիյա
Անձյո


== Ժողովրդագրություն ==
Ճապոնիայի մարդահամարի տվյալներով, Տիրյույի բնակչությունը վերջին 70 տարում կայունորեն աճում է։


=== Կլիմա ===
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Տիրյույում տարեկան միջին ջերմաստիճանը 15,7 °C է։ Տարեկան միջին տեղումները 1579 մմ են, սեպտեմբերի հետ՝ որպես խոնավ ամիս։ Ջերմաստիճանն առավելագույնն է օգոստոսին՝ 27,9 °C ջերմաստիճան, իսկ հունվարին ամենացածրը՝ 4,3 °C ջերմաստիճան։


== Տնտեսություն ==
Տիրյույի տնտեսությունը արդյունաբերական է, գերակշռում են ավտոմոբիլային մասերի և ավտոմոբիլային էլեկտրոնիկայի արտադրությունը։ «Ֆուջի» ընկերությունը՝ մեքենայական գործիքների արտադրությամբ, Տիրյույում ունի գլխավոր գրասենյակ և գործարան։ Քաղաքը բազմաթիվ ճանապարհային և երկաթուղային կապեր ունի Նագոյա քաղաքի կենտրոնում և գնալով դառնում է ուղևորատար քաղաք։


== Կրթություն ==
Տիրյուն ունի յոթ հանրային տարրական դպրոց և երեք հանրակրթական հանրակրթական դպրոցներ, որոնք վարում է քաղաքի կառավարությունը, և երկու հանրակրթական ավագ դպրոցներ, որոնք գործում են Այչի պրեֆեկտուրայի կրթական խորհրդի կողմից։ Գոյություն ունի նաև մեկ մասնավոր ավագ դպրոց և երեք մասնավոր մասնագիտական ուսումնական դպրոցներ։


== Քույր քաղաքներ ==
 Ճապոնիա, Ինա, Ճապոնիա
 Ավստրալիա, Վինդհամ, Ավստրալիա


== Տես նաև ==
Ճապոնիայի քաղաքների ցանկ


== Ծանոթագրություններ ==


== Հղումներ ==
Կաղապար:Commonscat-inline
Официальный сайт (ճապոներեն)
Թաիզ

Թաիզ (արաբ․՝ تعز‎‎, Taʿizz), քաղաք Եմենի հարավարևմտյան հատվածում։ Գտնվում է Եմենի լեռներում՝ Կարմիր ծովի վրա տեղակայված Մոհա քաղաքի մոտ։ Քաղաքը ծովի մակարդակից բարձր է 1400 մետրով։ Բնակչության թիվը ըստ 2005 թվականի մարդահամարի կազմում է 600000 մարդ։


== Տնտեսություն ==
Թաիզը պատմության մեջ հայտնի է սուրճի արտադրությանբ։ Թաիզում արտադրված սուրճը 20-րդ դարում համարվել է ամենալավ տեսակներից մեկը տարածաշրջանում։ Այսօր քաղաքի տնտեսությունը հիմնված է սրճի արտադրության վրա։ Այն աճեցվում է քաղաքի արվարձաններում՝ մրգերի, բանջարեղենների և Կատ տեսակի թմրանյութի հետ միասին։


== Տրանսպորտ ==
Թաիզը ունի շատ ճանապարհային կապեր երկրի տարբեր մասերի հետ։ Քաղաքը սպասարկվում է Թաիզի միջազգային օդանավակայանի կողմից։


== Գրականություն ==
Густерин П. В. Йеменская Республика и её города. — М.: Международные отношения, 2006.


== Ծանոթագրություններ ==


== Արտաքին հղումներ ==
ArchNet.org։ «Taizz»։ Cambridge, Massachusetts, USA: MIT School of Architecture and Planning։ Արխիվացված է օրիգինալից 2008-05-05-ին
Ֆակունդո Կաբրալ

Ֆակունդո Կաբրալ (իսպ.՝ Facundo Cabral, մայիսի 22, 1937(1937-05-22), Լա Պլատա, Արգենտինա - հուլիսի 9, 2011(2011-07-09), Գվատեմալա Սիթի, Գվատեմալա), արգենտինացի երաժիշտ և երգահան։
Ամենահայտնի կատարումը՝ «No soy de aquí ni soy de allá» ստեղծագործությունն է, որը առաջին անգամ կատարել է համերգներից մեկի ժամանակ։
Ֆակունդոն հայտնի է ոչ միայն Արգենտինայում, այլ նաև ամբողջ Հարավային Ամերիկայում։ 1996 թվականից ի վեր Ֆակունդոն համարվում է ՄԱԿ֊ի խաղաղության դեսպան։
2011 թվականի հուլիսի 9֊ին Ֆակունդոն սպանվում է Գվատեմալա քաղաքում։


== Ծանոթագրություններ ==


== Արտաքին հղումներ ==
Ֆակունդո Կաբրալի մահը
Մահվան բացահայտում
Դիլան Վերին

Դիլան Վերին, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հայաստանի կատվազգիներ

Հին ժամանակներում ժամանակակից Հայաստանի տարածքում հանդիպում էին մի քանի տեսակի կատվազգիների արեալներ։
Այսօրվա դրությամբ Հայաստանում բնակվում է մեծ կատուների մեկ տեսակ՝ առաջավորասիական ընձառյուծ (Panthera pardus ciscaucasica) և հինգ տեսակի մանր կատուներ՝ կովկասյան լուսան (Lynx lynx dinniki ), եղեգնակատու (Felis chaus chaus), անտառային կատու (Felis silvestris), մանուլ (Otocolobus manul) և տափաստանային կատու (Felis silvestris lybica)։


== Ընդհանուր տեղեկություններ ==
Առյուծները և վագրակատուները Հայաստանի տարածքից անհետացել են վաղուց, վագրերն այստեղ ապրել են մինչև 20-րդ դարի սկիզբը, ընձառյուծներն այս պահին ապրում են Հայաստանի տարածքում, սակայն նրանց թվաքանակը կազմում է մոտավորապես 5-7։
Վագրակատուները և առյուծները, որոնք բնակվել են Հայաստանում, պատկանել են ասիական ենթախմբին  (Acinonyx jubatus venaticus - ասիական վագրակատու, Panthera leo persica - ասիական առյուծ)։ Վագրերը, որոնք նախկինում ապրել են Հայաստանի տարածքում, պատկանել են թուրանական ենթատեսակին (Panthera tigris virgata - թուրանական վագր), սակայն այսօր դրանք համարվում են վերացած տեսակ։ Ընձառյուծներ այսօր կան Հայաստանում և պատկանում են առաջավորասիական ենթատեսակին. այն համարվում է ընձառյուծների ամենախոշոր ներկայացուցիչը։


== Ընձառյուծներ ==

Ընձառյուծների ժամանակակից արեալը Հայաստանում զբաղեցնում է մոտավորապես 2856,8 կմ² և զբաղեցնում է հարավային և հարավարևմտյան հատվածները (Վայոց ձոր, Արարատ (Խոսրով) և Սյունիք)։ Առաջավորասիական ընձառյուծը կամ կովկասյան ընձառյուծը մինչև 1970-ական թվականների սկիզբը ապրում էր ոչ միայն վերոնշյալ վայրերում, այլ Հայաստանի հյուսիսարևելյան հատվածներում՝ Սևանից հյուսիս, սակայն նրանց պոպուլյացիան անհետացել է։ 1972 թվականին առաջավորասիական ընձառյուծը ստացավ պահպանվող տեսակի կարգավիճակ, իսկ 1987 թվականին ներառվեց Կարմիր գրքում, որպես անհետացող տեսակ։
Այս գիշատչի տարածման արեալներից են՝ Գեղամա, Վայքի, Զանգեզուրի, Բարգուշատի և Մեղրու լեռները։ Հիմնական գործոնները, որոնք վտանգ են ներկայացնում Հայաստանի ընձառյուծներին, հետևյալն են՝ գերարածեցում, որսագողություն, հրդեհներ և մարդկային գործոն։


== Ծանոթագրություններ ==
Ռոկաֆլուվիոնե

Ռոկաֆլուվիոնե (իտալերեն՝ Roccafluvione), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 2162 մարդ (2008), բնակչության խտությունը՝ 36 մարդ/կմ²։ Տարածքը կազմում է 61 կմ²։ Փոստային ինդեքս՝ 63049։ Հեռախոսային կոդ՝ 0736։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0736 365131
Էլեկտրոնային փոստ։ ragioneria.roccafluvione@provincia.ap.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Banco Macro

Banco Macro, արգենտինական բանկ։ Գտնվում է Բուենոս Այրեսում։ Ընկերությունը հիմնադրվել է 1976 թվականին։ 2011 թվականի դրությամբ բանկը ունեցել է 270.1 միլիոն դոլար մաքուր եկամուտ։ Բանկը հովանավորվում է նաև ռուսական ընկերությունների կողմից։


== Ծանոթագրություններ ==


== Արտաքին հղումներ ==
Պաշտոնական կայքը
Սուլկի յոկի

Սուլկի յոկի (ռուս.՝ Сулки-йоки), գետ Ռուսաստանում, հոսում է Կարելական ինքնավար հանրապետությունում։ Թափվում է Սովա յարվի Սովա յոկի լիճ։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000628
Հիդրոլոգիական ուսումնասիրությունների կոդը - 102000062
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վերնետվածք

Վերնետվածք, ապարների խզումնային տեկտոնական խախտման ձև։ Առաջանում է դրանց հորիզոնական սեղմման ժամանակ։ 
Վերնետվածքի դեպքում ապարների շարժումը տեղի է ունենում ճեղքվածքով, որը թեքված է հորիզոնի նկատմամբ 45°-ից մեծ անկյան տակ։ Ընդ որում վերնետվածքի կախված թևի ապարները, որոնք տեղադրված են խզման մակերևույթից վեր, շարժվում են այդ մակերևույթով դեպի վեր, իսկ պառկած թևի ապարները տեղաշարժվում են դեպի ներքև։
(8741) Սուզուկիսուզուկո

(8741) Սուզուկիսուզուկո (անգլ.՝ Suzukisuzuko), աստերոիդ աստերոիդների հիմնական գոտում։ Հայտնաբերվել է 1998 թվականի հունվարի 25-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,020143 ա. մ., առավելագույնը մոտենում է 2,8866 ա. մ. հեռավորության վրա և հեռանում 3,1537 ա. մ.։ Արեգակի շուրջ մեկ ամբողջական պտույտ է կատարում 1917,08 երկրային օրվա ընթացքում, իր ուղեծրով շարժվելով միջինում 0,187786 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8741) Սուզուկիսուզուկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերնաու (Նեքար)

Վերնաու (Նեքար)  (գերմ.՝ Wernau (Neckar)) , կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 12 383 մարդ է (2010 թվականի դեկտեմբերի 31–ի տվյալներով)։ Զբաղեցնում է 10,90 կմ² տարածք։ Պաշտոնական կոդը՝ 08 1 16 072։
Վերանուն հիանալի շրջան է տնտեսական գործունեության համար։ Այնտեղ տեղակայված են հայտնի կազմակերպությունների գրասենյակները, այդ կազմակերպություններից են՝ Mori Seiki, Bosch Thermotechnik, 2E mechatronic, Perry, կան նաև մի շարք արհեստագործական կազմակերպություններ։ 
Քաղաքը բաժանված է 2 գյուղական ժրջանների։


== Ծանոթագրություններ ==


== Արտաքին հղումներ ==
պաշտոնական կայք
Ավար-անդի-դիդոյական լեզուներ

Ավար-անդի-դիդոյական լեզուներ, իբերո-կովկասյան լեզվաընտանիքի դաղստանյան ճյուղի խումբ, ընդգրկում է ավարերենը, անդիական (անդիերեն, բոտլիխերեն, գոդոբերիներեն, ճամալիներեն, բագվալիներեն, տինիներեն, կարատիներեն, ախվախերեն) և դիդոյական լեզուները, որոնք ծագումնաբանորեն ազգակից են և ունեն հնչյունաբանական, ձևաբանական, բառապաշարային որոշակի ընդհանրություններ։ Գիր ունի միայն ավարերենը, որը գրական լեզու է նաև անդի-դիդոյական ժողովուրդների համար։
Բնորոշ հատկանիշներից են՝ հարուստ բաղաձայնական համակարգը (լեզվակային, կողքային, կոկորդային պայթական բաղաձայններ և այլն), անվանական դասեր, հոլովների բազմազանություն, նախադասության էրգատիվ կառուցվածք, բայի դիմային փոփոխության բացակայություն, բայի կերպի թույլ զարգացում և այլն։


== Ծանոթագրություններ ==
Վիշնյով (այլ կիրառումներ)

Վիշնյով, կարող է վերաբերել՝

Վիշնյով - գյուղ, Ուկրաինայի Վոլինի մարզի Լյուբոմլի շրջանում
Վիշնյով - գյուղ, Ուկրաինայի Վոլինի մարզի Կիվերցիի շրջանում